FIRE หงอย กำไร Q2/59 ลดลง 85% หลังต้นทุนวัสดุอุปกรณ์-ค่าแรงงานเพิ่ม
FIRE หงอย กำไร Q2/59 ลดลง 85% มาที่ 2.38 ลบ. จากปีก่อนมีกำไร 15.82 ลบ. หลังต้นทุนค่าวัสดุอุปกรณ์และค่าแรงงานโครงการติดตั้งระบบดับเพลิงในบางโครงการเพิ่มสูงกว่าที่คาดการณ์ไว้ ด้าน 6 เดือนแรก กำไรลดลง 40% มาที่ 15.82 ลบ. จากปีก่อนมีกำไร 26.19 ลบ.
15 ส.ค. 2559

บริษัท ไฟร์วิคเตอร์ จำกัด (มหาชน) หรือ FIRE รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีกำไรสุทธิ 2.38 ล้านบาท หรือมีกำไรสุทธิ 0.01 บาทต่อหุ้น ลดลง 85% จากช่วงเดียวกันของปีก่อนที่มีกำไรสุทธิ 15.82 ล้านบาท หรือมีกำไรสุทธิ 0.05 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากต้นทุนค่าวัสดุอุปกรณ์และค่าแรงงานโครงการติดตั้งระบบดับเพลิงในบางโครงการเพิ่มสูงกว่าที่คาดการณ์ไว้
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 15.82 ล้านบาท หรือ 0.05 บาทต่อหุ้น ลดลง 40% จากช่วงเดียวกันของปีก่อนที่มีกำไรสุทธิ 26.19 ล้านบาท หรือ 0.07 บาทต่อหุ้น